ҚАЗАҚСТАН РЕСПУБЛИКАСЫНЫҢ

З А Ң Ы

**Қазақстан Республикасының кейбір заңнамалық актілеріне
ерекше қорғалатын табиғи аумақтарды пайдаланғаны үшін
төлема алу тәртібін жетілдіру мәселелері бойынша
өзгерістер мен толықтыру енгізу туралы**

1-бап. Қазақстан Республикасының мына заңнамалық актілеріне өзгерістер мен толықтыру енгізілсін:

1. 2008 жылғы 4 желтоқсандағы Қазақстан Республикасының Бюджет кодексіне:

1) 49-баптың 1-тармағының 21) тармақшасы алып тасталсын;

2) 50-баптың 1-тармағының 8) тармақшасы алып тасталсын;

3) 51-баптың 1-тармағының 12) тармақшасы алып тасталсын.

2. «Ерекше қорғалатын табиғи аумақтар туралы» 2006 жылғы
7 шілдедегі Қазақстан Республикасының Заңына:

1) 6-баптың 3) тармақшасы мынадай редакцияда жазылсын:

«3) қарамағында ерекше қорғалатын табиғи аумақтар бар орталық атқарушы және өзге де мемлекеттік органдар;»;

2) 6-1-баптың 4) тармақшасы мынадай редакцияда жазылсын:

«4) қарамағында ерекше қорғалатын табиғи аумақтар бар орталық атқарушы және өзге де мемлекеттік органдар;»;

3) 10-баптың 1-тармағының 1-1) тармақшасы алып тасталсын;

4) мынадай мазмұндағы 9-1-баппен толықтырылсын:

«9-1-бап. Қарамағында ерекше қорғалатын табиғи аумақтар бар мемлекеттік органдардың құзыреті

Қарауында ерекше қорғалатын табиғи аумақтар бар мемлекеттік органдар өз құзыреті шегінде:

1) мемлекеттік табиғи-қорық қоры объектілерінің тізбесі, ерекше қорғалатын табиғи аумақтар жүйесін және экологиялық желілерді дамыту жөнінде ұсыныстар дайындайды және уәкілетті органға ұсынады;

2) ерекше қорғалатын табиғи аумақтар құру және өздерiнiң қарауындағы осындай аумақтарды кеңейту жөнiндегi жаратылыстану-ғылыми және техникалық-экономикалық негiздемелердi, мемлекеттiк экологиялық сараптама жүргiзудi қамтамасыз етiп және осы негiздемелердiң жобаларын кейiннен уәкiлеттi органның бекiтуiне енгiзе отырып, Қазақстан Республикасының заңнамасында белгiленген тәртiппен әзiрлеудi ұйымдастырады;

3) уәкілетті органмен келісу бойынша өздерінің қарамағындағы ерекше қорғалатын табиғи аумақтардың паспорттарын әзірлейді және бекітеді, паспорттарды уәкілетті органда тіркеуді (қайта тіркеуді) жүзеге асырады;

4) уәкілетті органмен келісу бойынша өздерінің қарамағындағы ерекше қорғалатын табиғи аумақтарды басқару жоспарларын әзірлеуді ұйымдастырады және бекітеді;

5) өздерінің қарамағындағы ерекше қорғалатын табиғи аумақтарға басшылықты жүзеге асырады, оларды сақтауды, қорғауды және қалпына келтіруді, сондай-ақ ғылыми зерттеулер жүргізуді қамтамасыз етеді;

6) ерекше қорғалатын табиғи аумақтардың мемлекеттік кадастрын жүргізуге қатысады;

7) ғылыми табиғи объектілерге «Ғылыми табиғи объект – ұлттық игілік» мәртебесін беру туралы уәкілетті органға ұсыныс енгізеді;

8) «Ақпаратқа қол жеткізу туралы» Қазақстан Республикасының Заңына сәйкес өздерінің қарамағындағы ерекше қорғалатын табиғи аумақтар және мемлекеттік табиғи-қорық қоры объектілері саласындағы ашық ақпаратқа еркін қол жеткізуді қамтамасыз етеді;

9) Қазақстан Республикасының заңнамасына сәйкес өздерінің қарамағындағы республикалық маңызы бар ерекше қорғалатын табиғи аумақтардағы табиғат қорғау мекемелері көрсететін қызметтер үшін тарифтердің мөлшерін бекітеді;

10) заңдарда, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.»;

5) 29-баптың 5-тармағы мынадай редакцияда жазылсын:

«5. Қорғау ерекше қорғалатын табиғи аумақтарды қорғау режимінің түрі ескеріле отырып, ғылыми ұйымдардың ұсынымдары негізінде және қарамағында осы аумақтар бар мемлекеттік органдармен келісу бойынша жүргізіледі.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті**